Kaida di Imperio Romano Oksidental

300px|thumb|right|Destrukshon d e Imperio romano.
E kaida di e Imperio romano oksidental, tambe yamá kaida di e Imperio romano òf kaida di Roma, tabata e pèrdida di kontrol polítiko sentral den e Imperio Romano Oksidental, un proseso den kua e Imperio no a logra enforsá su gobernashon, i su teritorio inmenso a wòrdu dividí entre bários entidat polítiko susesor. E Imperio romano a pèrdè e forsanan ku a permitié ehersé kontrol efektivo riba su provinsianan Oksidental; historiadónan moderno ta supone faktornan ku ta inkluí e efektividat i grandura di e ehérsito, e salú i kantidat di habitante romano, e forsa di ekonomia, e kompetensia di e emperadornan, e lucha interno pa poder, e kambionan religioso di e periodo, i e efisiensia di e atministrashon sivil. Preshon kresiente di pueblonan invasor pafó di kultura romano tambe a kontribuí grandemente na e destrukshon. Kambionan di klima i tantu malesa endémiko komo epidémiko ta e kousa di hopi di e faktornan inmediato aki. E motibunan pa e kolapso ta temanan prinsipal di e historiografia di e mundu antiguo i ta fuente di informashon den hopi diskurso moderno riba frakaso di estado.e.g. Why Nations Fail. Acemoglu D and Robinson JA. Profile Books (Random House Inc.) 2012. . pp. 166–175

Na 376, un migrashon grandi di e pueblo gótiko i otro pueblonan no-romano, huyendo for di e Hunonan, a drenta e Imperio. Forsanan romano no por a eksterminá, ekspulsá òf someté nan (manera tabata nan práktika normal). Na aña 395, despues di a gana dos guera sivil destruktivo, Teodosio I a muri. El a laga atras un ehérsito di kampo ku tabata kai aden, i e Imperio a dividí entre e ministernan guerero di su dos yu hòmber inkapas. Gótiko i otro no-romanonan a bira un forsa ku por a desafiá kualke parti di e Imperio. Mas grupo bárbaro a krusa riu Rin i otro fronteranan. E forsanan armá di e Imperio Oksidental a bira poko i inefektivo, i apesar di rekuperashonnan kòrtiku bou di lidernan kapas, gobernashon sentral nunka mas a wòrdu konsolidá efektivamente.

Pa 476, e Emperador Romano Oksidental tabata ehersé poder neglishabel riba tereno militar, polítiko òf finansiero, i no tabatin kontrol efektivo riba e dominionan oksidental plamá ku ainda por a wòrdu deskribí komo romano. Reinonan bárbaro a establesé nan mes poder den gran parti di e teritorio di e Imperio Oksidental. Na 476, e rei bárbaro germaniko Odoacer a destituí e último emperador di e Imperio Romano Oksidental na Italia, Romulus Augustulus, i e Senado a manda e insignia imperial pa Zeno, e emperador romano oriental.

Miéntras ku su legitimashon a kontinua hopi siglo mas i su influensia kultural ta keda te awe, e Imperio Oksidental nunka no tabatin e forsa pa lanta atrobe. E Imperio Romano Oriental, òf Bizantino, a sobrebibí i a keda pa siglonan un poder efektivo di Mediteraneo Oriental, ounke el a mengua den forsa. Miéntras ku e pèrdida di unidat polítiko i kontrol militar ta wòrdu rekonosé universalmente, e kaida di Roma no ta e úniko konsepto unifikante pa e susesonan aki; e periodo deskribí komo antigwedat lat ta enfatisá e kontinuidatnan kultural durante i mas aya di e kaida polítiko.

Kategoria:Roma antiguo